El lloc de la Margalida és exactament el que s'ofereix. Personalment he de dir que vaig tenir molt bona rebuda per part de la Margalida, que va ser molt atenta, amable i servicial en tot moment, i que el primer dia em va donar ous acabats de pondre de la seva gallina.
El lloc és proper al municipi de Santa Margalida —només 3 o 4 minuts en cotxe—, però suficientment allunyat com perquè sigui tan tranquil que només se sentin els sorolls que fan els animals, res més. Si voleu un lloc tranquil on desconnectar i reposar, aquest és ideal.
Jo vaig ser-hi al gener i he de dir que no vaig passar gens de fred, amb l'estufa que hi ha a l'habitació és suficient. I la Margalida em va donar mantes per si es donava el cas que passava fred a les nits.
En resum, el lloc de la Margalida és ideal per tenir unes vacances assossegades, tranquil·les, que permetin desconnectar i reposar.